**Udtagelsesprocedure for ungdomslandsholdet 2022**

Ungdomslandsholdets international sæson 2022 indeholder følgende stævner:

* European Youth Cup (Rumænien): 25-31. juli 2022
* World Archery Europe Youth Championship 2022 (England): 15-21. august 2022

**Kvalifikationsskydning**

Skytter som umiddelbart ikke indgår i bruttotruppen for ungdomslandsholdet, har mulighed for at kvalificere sig til internationale turneringer via stævnedeltagelse og dermed gøre opmærksom på sig selv for en optagelse på ungdomsbruttolandsholdet.

Pointkrav til årets internationale ungdomslandsholdsopgaver kan skydes til alle danske stævner hvor der kan sættes dansk rekord og internationale stævner hvor der kan sættes verdensrekord i perioden:

European Youth Cup: 1. April – 31. Maj 2022

U-EM 2022: 1. April - 12. Juni 2022

2. april 2022 – Udtagelsesskydning (NA)

15. april 2022 – Udtagelsesskydning (NA)

24. april 2022 – Spring Arrow (Køge)  
30. April 2022 – Arcus Ligaen (Odense)  
21. Maj 2022 – Arcus Ligaen (Odense)

3. juni 2022 – Friday Night (Køge)

4. juni 2022 – Forårsklassikeren (TIK)

11. juni 2022 – Arcus Ligaen (Odense)

11. juni 2022 – Sommerstævne (Holstebro)

Alle skytter skal inden nedenstående datoer gøre Bueskydning Danmarks sportslige ledelse opmærksom på, hvilke internationale stævner skytten ønsker at gå efter udtagelse til i 2022. Henvendelse sendes til [kr@bueskydningdanmark.dk](mailto:kr@bueskydningdanmark.dk) **senest 27.03.2022**.

Udtagelsesskydningerne den 2. og 15. april er Bueskydning Danmark opsatte udtagelsesskydninger, hvor det ikke er muligt at skyde rekord.

**Udtagelsesprocedure**

Bueskydning Danmarks sportslige ledelse er ansvarlig for udtagelse af ungdomslandsholdet. For at komme i betragtning til ungdomslandsholdet, skal minimumspoint i nedenstående tabel skydes. Udtagelsesproceduren for årets 2 turneringer, er beskrevet herunder:

**European Youth Cup - Rumænien (25-31. juli 2022)**

Udtagelsesdato: 1. juni 2022

Krav:

Junior: 1 x C krav + Vurdering af skytten

Kadet: 1 x C krav + Opfyldelse af udviklingskrav

Støtte: 100% selvfinansiering

**European Championship (EM) – England (15.-21. August 2022)**

Udtagelsesdato: d. 13. juni 2022

Krav:

* Junior: 1 x A-krav, eller 2 x B-krav + Vurdering af skytten ved opnåelse af C krav
* Kadet: Opfyldelse af udviklingskrav og 1 x B-krav + Vurdering af skytten ved opnåelse af C krav
* 1 resultat skal skydes senest 31 dage før udtagelsesdato.

Støtte: 100% selvfinansiering

**Pointkrav**

For at komme i betragtning til EYC og EM skal udtagelseskravene i tabellen Pointkrav til udtagelser 2022 skydes. I tilfælde af at flere skytter har skudt pointkravet, vil pladsen gå til skytten med det højeste snit på de 3 bedste score, hvoraf 1 skal skydes senest 31 dage før udtagelsesdato. I klasser med flere end 3 skytter, vil den 4. rangerede skytte få en reserve/standby plads. Det forventes at skytten holder sig klar til turneringen, i tilfælde af at en af de udtagne skytter må trække sig.

**Rangering**

Der føres en løbende rangliste over skytternes resultater skudt til udtagelsesturneringerne.

**Opfyldelse af udviklingskrav**

Krav om udvikling er et nyt perspektiv som bliver bragt ind over kadet-kategorien. Perspektivet med udviklingskravet er for at tilgodese de skytter som træner godt i deres træningsmiljø og følger deres udviklingsplaner, som er lavet i samarbejde med træneren i talentmiljøet.

* TC-skytter: For kadetskytter der er tilknytte et talentcenter, vil det være talentcentertræneren der vurderer hvorvidt udviklingsplanen er overholdt.
* Skytter der ikke er tilknyttet TC: Kadetskytter som ikke er tilknyttet et talentcenter og ønsker at gøre sig gældende til u-landsholdet i 2022 skal kontakte [kr@bueskydningdanmark.dk](mailto:kr@bueskydningdanmark.dk), for at få lavet en udviklingsplan.

Hvis det vurderes at udviklingsplanen er overholdt til et tilfredsstillende niveau, så er udviklingskravet opfyldt.

**Pointkrav til udtagelser 2022**

A-krav B-krav C-krav + Vurdering af skytten

Herre junior compound 685 675 670

Dame junior compound 670 650 640

Herre junior recurve 640 615 600

Dame junior recurve 625 590 575

Herre kadet compound - 655 630

Dame kadet compound - 640 620

Herre kadet recurve - 625 610

Dame kadet recurve - 590 575

**Træningsaktiviteter i forbindelse med turneringerne**

Forud for EYC og EM afholdes der forberedende træningssamling med fokus på optimering af skytternes forberedelse til turneringerne, og afstemning af præstationsmål. Kun skytter der har kvalificeret sig til turneringerne kan deltage på samlingerne.

Samlingerne afholdes:

9-10. juli 2022 – Forberedende til EYC (Sted)

13-14. august 2022 – Forberedende til EM (Sted)